Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: könyvvezetési kötelezettségének sajátosságairól szóló 192/2000. (XI. 24.) Korm. rendelet (a továbbiakban: Korm. rendelet) szabályai az irányadóak. A statisztikai mérleg a lefedett vagyon tekintetében annyiban tér el a számviteli mérlegtõl, hogy a külföldi fióktelep eszközeit és forrásait a statisztikai mérlegben nem szabad szerepeltetni. A külföldi fióktelep
Paragraph Index: 987

11. A táblák kitöltését segítõ módszertani útmutatást az e rendelet 3. sz. mellékletének 9. pontja szerinti, az MNB honlapján közzétett technikai segédlet tartalmazza. II. A táblák kitöltésével kapcsolatos részletes elõírások Eszközök I.a. Nem pénzügyi vállalatokkal szembeni követelés Az I.a.1. sor tartalmazza a nem pénzügyi vállalatokkal és a hozzájuk besorolt nonprofit intézményekkel szemben fennálló hitel jellegû állományokat könyv szerinti bruttó értéken (pl. a nem pénzügyi vállalatokkal szemben fennálló megvásárolt követelések, a biztosítóintézet tulajdonába került nem pénzügyi vállalatok által kibocsátott váltók, csekkek, és az értékpapírok valódi penziós ügylet keretében történt vásárlásából keletkezett követelések). I.b. Központi bank Az I.b.1. sor (a) és (c) oszlopa töltendõ ki. Az (a) oszlopba kell beállítani a forintpénztárak pénzkészletét (a házipénztár állományát és az értéktárakban lévõ készleteket), a biztosítóintézet központja és fiókja, valamint a fiókok közötti úton lévõ készpénz átvezetési számlán, illetve egyéb más számlán lévõ állományát. A (b) oszlop üresen marad. I.c. Egyéb monetáris intézmények Az I.c.1. sor: a biztosító belföldi hitelintézeteknél lévõ folyószámla betéteinek mérlegben szereplõ hó végi állománya, a hitelintézeteknél elhelyezett betétek, könyv szerinti bruttó értéken. Az I.c.4. soron kell hozni a biztosítóintézet belföldi hitelintézeteknek szerzõdés alapján nyújtott hiteleit, illetve egyéb hitel jellegû követeléseit. Itt kell szerepeltetni a hitelintézetek tulajdonában lévõ értékpapírok valódi penziós ügylet keretében történt vásárlásából keletkezett követelések hó végén fennálló állományát, könyv szerinti bruttó értéken. I.f. Biztosítók, nyugdíjpénztárak Az I.f.1. soron kell kimutatni a jelentést készítõ biztosító más biztosítónak, nyugdíjpénztárnak nyújtott hiteleinek, egyéb hitel jellegû követeléseinek – ideértve az értékpapír tárgyú valódi penziós ügyletbõl származó követeléseket is – hó végi állományát, könyv szerinti bruttó értéken. Az I.f.5. sor: itt kell szerepelnie minden viszontbiztosításból eredõ, belföldi biztosítóval szembeni követelésnek, beleértve a viszontbiztosításba adóval szemben fennálló letéti követeléseket is. I.g. Központi kormányzat Az I.g.1. sorba kell beállítani a biztosító által megvásárolt, a kincstárjegyek (kamatozó- és diszkont-, és a likviditási kincstárjegyek) az Szmt. által elõírt könyv szerinti nettó értéken, nem levonva a valódi penziós ügylet keretében eladott vagy átvett állományt. Az I.g.2. sor tartalma: a központi költségvetés által kibocsátott és a biztosító által megvásárolt, illetve apportként kapott valamennyi államkötvény állományát, könyv szerinti nettó értéken (nem csökkentve a valódi penziós ügyletek keretében eladott vagy átvett államkötvények értékével). Az I.g.3. sor: a költségvetéshez tartozó és a fenti sorokon nem nevesített költségvetési intézményekkel, elkülönített állami pénzalapokkal, és a központi kormányzathoz sorolt, az e rendelet 3. sz. mellékletének 1. pontja szerinti, az MNB honlapján lévõ listán felsorolt nonprofit intézményekkel és gazdasági társaságokkal szembeni követelések. A szektorral szemben fennálló egyéb követelések között kell kimutatni a biztosítási ügyletbõl, áruszállításból és szolgáltatásból, adóés járulék-elszámolásból adódó követeléseket. I.j. Háztartások Az I.j.1. sorba kell beállítani a háztartások részére nyújtott hiteleket, beleértve a biztosítóintézet saját dolgozói részére nyújtott hitelek állományát is, valamint az életbiztosítást igénybe vevõ ügyfeleknek nyújtott kötvénykölcsön, jelzáloghitel hó végén fennálló állományát – amennyiben ez a biztosítóintézet mérlegét érinti –, könyv szerinti bruttó értéken. 2008/162. szám Az I.j.3. sor tartalmazza a fenti hiteleken kívül a háztartásokkal szemben fennálló összes egyéb követelést (pl. biztosítási ügyletekbõl, a munkavállalókkal szembeni elszámolásokból, a háztartások tulajdonában lévõ vagyontárgyak valódi penziós ügylet keretében történt vásárlásából eredõ követelések). II. Nem-rezidensekkel szembeni követelés A II.3. soron kell megadni a biztosítóintézet nem rezidens hitelintézeteknek, illetve biztosítóintézeteknek szerzõdés alapján nyújtott hiteleit. Itt kell szerepeltetni a hitelintézetek tulajdonában lévõ értékpapírok valódi penziós ügylet keretében történt vásárlásából keletkezett követelések hó végén fennálló állományát, könyv szerinti bruttó értéken. A II.5. sor (b) és (c) oszlopa töltendõ ki. A (b) oszlopban kell megadni a valutapénztárak valutaállományának forintértékét, és a pénztáron kívüli (pl. értéktárban lévõ) valutaállomány forintértékét (figyelembe véve a hozzá kapcsolódó átvezetési számlák egyenlegét is). A II.10. sor: itt kell feltüntetni a viszontbiztosításba vevõ külföldi biztosítóval szembeni, a biztosítástechnikai tartalékok fedezetére szóló követeléseket és a viszontbiztosítási ügyletekbõl származó, külföldi viszontbiztosítóval szembeni követeléseket is. Ugyancsak itt szerepel a viszontbiztosításba vett biztosítási ügyletbõl eredõ letéti követelések állománya, amennyiben a letét külföldi biztosítónál lett elhelyezve. III. Egyéb pénzügyi eszközök A III.1. sorban egy összegben kell kimutatni a kamatok aktív idõbeli elhatárolásának az állományát, függetlenül attól, hogy a követelés mely szektorral szemben áll fenn. A III.2. sor tartalmazza mindazokat a tételeket, amelyek a fentiekben külön soron nem kerültek nevesítésre. Itt kell kimutatni a biztosító által visszavásárolt saját részvény állományát is, a számviteli elõírások szerinti árfolyamon. IV. Nem pénzügyi eszközök Ebbe a sorba kell beállítani a forgóeszközök közül a készleteket és a befektetett eszközök közül az immateriális javak és tárgyi eszközök összegét, az Szmt. által elõírt értéken. Források V. Saját tõke Ebbe a sorba kell beállítani a biztosítók éves beszámoló készítési kötelezettségének sajátosságairól szóló Korm. rendelet által elõírt mérleg szerinti saját tõke állományát [jegyzett tõke, jegyzett, de még be nem fizetett tõke (-), tõketartalék, eredménytartalék, lekötött tartalék, értékelési tartalék, mérleg szerinti eredmény]. A PSZÁF engedéllyel rendelkezõ, mûködésüket már megkezdett, de cégbírósági bejegyzéssel még nem rendelkezõ biztosítóintézeteknek is itt kell megadniuk a befizetett alaptõke összegét. VI. Alárendelt kölcsöntõke Itt kell kimutatni minden olyan öt évet meghaladó eredeti lejáratú kapott kölcsönt, amelyet ténylegesen a biztosító rendelkezésére bocsátottak. Az ilyen típusú kölcsönre vonatkozó szerzõdés ismérve, hogy abban a kölcsön nyújtója egyetért azzal, hogy a kölcsön bevonható a biztosító adósságának rendezésébe, valamint a kölcsönt nyújtó követelése a törlesztések sorrendjében a tulajdonosok elõtti legutolsó helyen áll. VIII. Biztosítástechnikai tartalékok Ide kell kerülnie a vonatkozó jogszabályokban a biztosító számára elõírt valamennyi megképzett tartalék – biztosítástechnikai tartalékok, függõkár tartalékok, eredménytõl függõ és független díjvisszatérítési tartalék, egyéb biztosítástechnikai tartalékok károk ingadozására, valamint befektetési egységekhez kötött (unit-linked) életbiztosítások szerzõdõi javára végrehajtott befektetések után képzett biztosítástechnikai tartalékok – hó végi állományát. A VIII.1. sor tartalmazza a unit-linked életbiztosításokon kívüli életbiztosításokhoz kapcsolódó biztosítástechnikai tartalékok Korm. rendelet szerinti bruttó összegét. A VIII.2. sorba kell beállítani a unit-linked életbiztosításokon kívüli életbiztosítások viszontbiztosításba adott összegeire jutó tartalékokat, negatív elõjellel. A VIII.3. sor: a befektetési egységekhez kötött (unit-linked) életbiztosítások szerzõdõi javára végrehajtott befektetések után képzett biztosítástechnikai tartalékok bruttó összege, amit az életbiztosítással összefüggõ befektetésekkel kapcsolatos kötelezettségek fedezetére képeztek. A VIII.4. soron kell jelenteni negatív elõjellel a VIII.3. sorban szereplõ biztosítások viszontbiztosításba adott összegeire jutó tartalékokat. A VIII.5. sor tartalmazza a fenti sorokon külön nem nevesített, de a jogszabályok szerint megképzendõ tartalék bruttó összegét. 2008/162. szám X. Kötelezettségek A X.1. sor a biztosítók közvetlen biztosítási ügyletekbõl adódó kötelezettségeinek állományát tartalmazza (pl. díjelõleg, túlfizetés), biztosítási kötvénytulajdonosokkal és biztosítási közvetítõkkel szemben fennálló kötelezettség bontásban. A X.2. sor tartalmazza a viszontbiztosításba adott biztosítási ügyletekbõl eredõ, belföldi és külföldi biztosítóval szemben fennálló tartozások állományát. A X.4. sor a tulajdonossal szembeni kötelezettségek állományát tartalmazza, így itt kell kimutatni a megszavazott, de ki nem fizetett osztalékot, az alapítóktól felvett hiteleket, kölcsönöket. A X.5. sor tartalmaz minden olyan forrástételt, amely a fentiekben külön soron nevesítésre nem került. Itt kell szerepeltetni a biztosítók által – nem a tulajdonostól – felvett forint- és devizahitel, valamint átvett forint- és devizabetét állomány forintra átszámított összegét, a biztosítóintézet tulajdonában lévõ vagyontárgyak valódi penziós ügylet keretében történt eladásából szerzett források állományát, a kötvénykibocsátásból adódó kötelezettségeket is. A XI. Passzív idõbeli elhatárolások soron kell jelenteni a bevételek, a költségek, ráfordítások passzív idõbeli elhatárolását. 2008/162. szám MNB azonosító: F06–F07

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes